Այնքանով, որքանով այս պատկերները չեն թարգմանում արևմտյան եվրոպացու զգայընկալումները, եվրոպացին ժպտում է գովազդի նման փորձերի վրա։ Ենթադրելի է, որ Հնդկաստանում գովազդը նույնիսկ ցանկալի ներգործություն Է թողնում։ Քաղաքական, տնտեսական կամ կանանց հասցեագրված ֆրանսիական թերթերում և ամսագրերում մամլո տեքստերին ու հոդվածներին մտերմորեն ձուլված գովազդային էջերը կատարելապես հարմարեցված են թիրախ համարվող ընթերցողի արձագանքներին։ Հրամցման կերպը տարբեր Է, սակայն սկզբունքը նույնն է։ Ֆրանսիայում, ինչպես և Հնդկաստանում, խոսքը ոչ թե ունենալու պարզ ցանկության բավարարման մասին է, այլ ավելի խոր ու կենսական ձգտման մասին, որն է լինել-ը։ ճշմարտության աղավաղումը կատարյալ է. «Դուք կլինեք, եթե ունենաք, մասնավորապես դուք կարող եք լինել՝ ունենալու դեպքում միայն», «Լինել նշանակում Է ունենալ»։